Effense reën Woensdagaand het die setperke ietwat stadiger gemaak, maar volgens Paul McGinley was dit nog steeds baie vinnig. “Selfs ná die reën speel hulle 14 op ŉ gelyke setperk teenoor die 11 in Europa,” het hy gekla. “ ŉ Mens wil nie op ŉ droë Oakmont speel nie!” het hy gesê oor die baan waar die setperke in die besonder ŉ groot uitdaging is.
Andrew Landy, 624ste op die wêreldranglys, was drie onder toe spel vir die dag afgelas is. Hy was toe op die laaste putjie met ŉ sethou vir ŉ voëltjie wat op hom gewag het.
Net Thomas Aiken van Suid-Afrika het wel Donderdag afgeslaan. Hy was sewe oor en op die 15de putjie toe daar halt geroep is.